তিনি বলেন, ‘দুদক দুরভিসন্ধিমূলক আপিলটি যে বর্তমান ভোটারবিহীন সরকারের নির্দেশেই করেছে তা আজ সুস্পষ্টভাবে প্রমাণিত। মুদ্রা পাচার মামলাটিতে কোনো সঠিক ম্যাটেরিয়াল ছিল না এবং সাক্ষী প্রমাণে তার বিরুদ্ধে মানি লন্ডারিংয়ের কোনো সম্পৃক্ততা পাওয়া যায়নি বলেই জজ আদালত মামলাটি থেকে তাকে খালাস দিয়েছিলেন। সুতরাং জজ আদালত কর্তৃক তারেক রহমানের খালাস পাওয়া এই সরকারের গা জ্বালার কারণ হয়ে দাঁড়ায়। সরকার তার প্রতিহিংসা মেটাতে বাধাপ্রাপ্ত হয়ে দুদককে দিয়ে মামলাটি নিয়ে কারসাজি অব্যাহত রাখে এবং দুদক সরকারের সন্তষ্টি বিধানের জন্য তারেক রহমানকে শাস্তি দিতে উঠেপড়ে লাগে। যার কারণে জজ আদালতের সেই খালাসের রায় প্রদানকারী বিচারক সরকারের রোষানলে পড়ে প্রাণ বাঁচাতে দেশত্যাগে বাধ্য হন।’